《寄题赵景温筠居轩》
宋代·陈与义

相逢汉江边，盗起方如云。
当时苍黄意，亦可无此君。
俗士固鲜欢，王孙终逸群。
清秋不可负，牖壁看修筠。
碧干立疏雨，丛梢冒斜曛。
引君着胜地，世事从纷纷。
何时微月夕，胡床与予分。
高吟呼天风，夜半笙箫闻。

作者简介：陈与义(1090-1138)，字去非，号简斋，汉族，其先祖居京兆，自曾祖陈希亮迁居洛阳，故为宋代河南洛阳人（现在属河南）。他生于宋哲宗元祐五年(1090年)，卒于南宋宋高宗绍兴八年(1138年)。北宋末，南宋初年的杰出诗人，同时也工于填词。其词存于今者虽仅十余首，却别具风格，尤近于苏东坡，语意超绝，笔力横空，疏朗明快，自然浑成，著有《简斋集》。